R2-D2 reproduz o mensache completo de Leia, en o qual le ruega a Obi-Wan que leve os planos d'a Estrela d'a Muerte a la suya planeta natal d'Alderaan y se los dé a su pai, un companyero veterano, pa que los analice. Encara que Luke inicialment refusa l'ofierta d'Obi-Wan d'acompanyar-lo ent'Alderaan y aprender os camins d'a Fuerza, no le queda unatra opción dimpués de descubrir que os soldaus d'asalto imperials han matau a su tía y su tío y destruiu a suya grancha en a suya busca d'os droides. En viachar enta una tabierna en Mos Eisley pa buscar transporte, Luke y Obi-Wan logan a Han Solo, un contrabandista con un pre per o suyo tozuelo a causa d'a suya deuda con o mafioso local Jabba. Acazaus por soldaus d'asalto, Obi-Wan, Luke, R2-D2 y C-3PO fuyen de Tatooine con Han y o suyo copiloto wookiee Chewbacca en a suya nau Millennium Falcon. Quan alcanzan l'orbita d'a planeta, dos Destructors Estelars intentan interceptar-los, manimenos Han puede blincar a l'hiperespacio aconseguindo a velocidat d'a luz.